Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Abena Efese 4:1-32
4 E ico ine, ne mufungwa+ muli Shikulu, ndemupapaata ukuti muleikala ukulingana+ no bwite ubo Lesa amwitako.+2 Muleicefya+ nga nshi kabili muleba abafuuka, muleshishimisha+ no kushipikishanya mu kutemwa.+3 Mule-esha nga nshi ukusungilila ukwikatana uko umupashi wamupeela mu mutende uwikatanya.+4 Kwaba umubili+ umo, no mupashi+ umo, filya fine mwasubile mwi subilo+ limo ilyo mwaitilwe;5 Shikulu+ umo, icitetekelo+ cimo, ulubatisho+ lumo;6 Lesa+ umo kabili Wishi wa bantu bonse, uwaba pa muulu wa bonse kabili uubombela muli bonse kabili uwaba muli bonse.7 Awe ifwe bonse umo umo twapokelele icikuuku+ ca kwa Lesa ukulingana ne fyo Kristu atwakenye ici ca bupe.+8 E ico atila: “Ilyo aninine ukuya mu muulu asendele bankole; apeele ne fya bupe ku bantu.”+9 Nomba ishiwi lya kuti “aninine,”+ lyalola mwi nga te kutila abalile aikila pa nshi, e kutila, pano isonde?+10 Uyu wine uwaikile e waninine+ apula na mu myulu+ yonse, pa kuti afikilishe+ ifintu fyonse.11 Kabili apeele ku cilonganino bamo ukuba abatumwa,+ bakasesema,+ bakabila ba mbila nsuma,*+ bakacema na bakasambilisha,+12 ku kulungika+ aba mushilo, ku kubombela bambi, ku kukuula umubili wa kwa Kristu,+13 mpaka bonse twikatane mu citetekelo na mu kwishiba bwino bwino Umwana wa kwa Lesa, pa kuti tube nga bakalamba,+ ukufika ku ciimo ca kwa Kristu;+14 pa kuti twiba na kabili nga bana abanono, kabili twilasendwa+ nga ku mabimbi nangu ukutwalwa uku no ku, ku mwela onse uwe sambilisho+ ku bucenjeshi+ bwa bantu, ku longolo lwa mapange ayalubana.15 Lelo pa kuba abalanda icine,+ mu kutemwa tukule+ muli fyonse ukupashanya Kristu uuli e mutwe+ wesu.16 Muli ena e mo umubili+ onse, walundinkana bwino bwino no kulengwa ukubombela pamo mu mfyufyu shonse. E lyo cila cilundwa na co cilabomba umulimo wa ciko pa kuti umubili wikatane kabili umubili onse ulakulilako no kukoselako mu kutemwana.+17 E ico, ndesosa ici no kumukonkomesha muli Shikulu, nati, mwilaenda ifyo abena fyalo+ benda mu buwelewele bwa mano yabo,+18 pantu amatontonkanyo+ yabo yaba mu mfifi, kabili balitaluka+ ku mweo uufuma kuli Lesa, pa mulandu wa kukanaishiba+ nangu kamo, kabili pa mulandu wa kutalama+ kwa mitima yabo.19 Pa kuba abakunkuma icine cine,+ baipoosele mu mibele ya nsoni+ pa kuti balecita ifyakowela+ fyonse no kucishamo.+20 Lelo imwe te fyo mwasambilile Kristu,+21 nga, cine cine, e o mwaumfwile kabili muli ena e mo mwasambilishiwe,+ ifyo icine+ caba muli Yesu.22 Mwasambilishiwe ukuti mufuule ubuntu+ bwa kale ubwalingana ne mibele yenu iya kale kabili ubuleonaika+ pamo no lunkumbwa+ lwa buko ulwa bucenjeshi;23 no kuleka ukutontonkanya ifya kale lelo ukulatontonkanya ifipya,+24 no kuti mufwale+ ubuntu+ bupya ubwalengelwe+ ukulingana no kufwaya kwa kwa Lesa mu bulungami+ bwa cine na mu cishinka.25 E ico, nomba apo mwalipoosa ubufi,+ mulelanshanya icine,+ pantu tuli filundwa fya mubili umo.+26 Kalipeni, lelo mwibembuka;+ mwileka akasuba kawe mucili abakalipa,+27 kabili mwipeela Satana Kaseebanya apa kwikala.+28 Uwibile eiba na kabili,+ lelo abombeshe, abombe umulimo+ usuma ku minwe yakwe, pa kuti akwate ica kupeelako uushikwete.+29 Mwileka amashiwi yabola yafume mu kanwa kenu,+ kano amashiwi ayasuma aya kukuula ukulingana no kukabila, pa kuti yengakuula abaleumfwa.+30 Kabili, mwilalenga umupashi wa mushilo uwa kwa Lesa ubulanda,+ muli uyo mwashininkishishako+ ukuti muli bana ba kwa Lesa abo akalubula pa bushiku bwa kulubulwa.+31 Mwilaba ne mpatila+ ku banenu, muleke icipyu no bukali no kootoka no musaalula+ pamo no bubi bonse.+32 Lelo mubelane icikuuku,+ mube aba mitima ya nkumbu,+ abaitemenwa ukubelelana uluse filya na Lesa aitemenwe ukumubelela uluse muli Kristu.+
bem_Latn bem_Latn bem_Latn bem_Latn